being a mommy: 2010
Wel San is uiteindelik getroud - in Mozambique. Pragtige gemaklike troue op die strand. Soos ouder gewoonte het my kinders hul wangedra. Cherise wil net die heeltyd by Tannie San wees en Jean-Marie gooi sand die lug op wat natuurlik op die vingerhappies beland.
Posted by Ann at 2:54 AM 1 comment:
Operasies en kinder
Die afgelope vakansie het ek 'n skouer en pols operasie gehad wat my natuurlik hulpeloos agter gelaat het. Ek kon vir 2 weke niks vir myself doen nie - als was seer. Steven was wonderlik gedurende die moeilike tyd - hy het ons kos gegee, my versorg, die kinders versorg. Hy was pa, ma en verpleeer.
Die 2 kids was net heeltyd aanmekaar oor die geringste dingetjie. Altwee het my sover moontlik gehelp - hulle het party dae meer geduld met my as pa. Jean-Marie wou net heeltyd mamma se eina beter soen.
Sê goed - Cherise
Gisteroggend noem Steven dat die kinders nie saam kan gaan Mozambique toe as hulle siek is nie waarop ek natuurlik antwoord dat hy nie moet worry nie die kinders kry vitamine dat dit by hul ore uitloop.
Cherise het so klein rukkie stil gebly en geantwoord dat daar niks uit haar ore uitloop nie en is dit dan deurskynend dat sy dit nie kan sien loop nie.
Nodeloos om te sê ek moes mooi verduidelik!!
Sjokolade gala Gr R
Verlede donderdag het Oosskool 'n sjokolade swem gala gehad. Die kiddies moes met 'n pool noodle perdry en roei - my kind het natuurlik nie geweet wat om met haar nuwe noodle te doen nie. Maar sy het dit baie geniet en darem nie laaste gekom nie, 4 de en 6de.
Posted by Ann at 12:22 AM No comments:
Labels: oos skool, sjokolade gala, swem
Oos Skool - Dress Up
Vandag moes al die oos skool gr R maatjies soos mamma of pappa aantrek. My dogtertjie het te pragtig gelyk. Ek wens net ek kon al die ander maatjies ook sien!
Posted by Ann at 3:31 AM No comments:
Labels: Cherise, dress up, oos skool
Weereens het ek besef dit is baie belangrik vir kinders om maatjies te hê. Jean-Marie wat so alleen by die dagmoeder groot word het 'n maatjie nodig ek kan dit sien in die manier wat sy met ander kinders speel.
Gelukkig het Ouma Alice se kinders van Tanzanie kom kuier vir 6 maande so sy het darem vir die volgende 6 maande 'n maatjie om mee te speel
Labels: maatjiets, sosialiseer
My klein dogtertjie is in graad R - ek kan dit nie glo nie!!!
Sy gee my grys hare met daardie "wil van haar eie". Cherise swem nou al vir die 2de jaar by Dolfin Kids en dit gaan baie goed. In November verlede jaar het sy besluit sy wil Zani's doen - wel nou wil sy ook moderne danse doen. Die keuse is hare wat sy gaan los maar ek gaan nie dat sy elke dag van die week iets anders doen nie - die koste daaraan verbonde is ongelooflik.
'n Mens wil net die beste geleenthede vir jou kind gee maar soms moet mens ook dink dat hulle nog steeds kind is en nie te veel op hulle laai nie.
Labels: buitemuurs, Cherise, graad r
Uitendelik is my kleintjie 2. Wat 'n fees!!
Die kinders het hulle gate uit geniet op die waterwurm - die springkasteel het nie aftrek gekry nie - veral omdat pa saam gespeel het.
Die somer is definitief 'n lekker tyd om in te verjaar!
Jean-Marie se tema was barnyard/plaas/koeie. Ek het vir elke kind 'n cowboy koeivel hoed gekry (hul het te oulik gelyk) en uit 2lt coke bottels ook 'n koei gesiggie met die lekkers binne in. Weereens het ek hopeloos te veel lekkergoed gehad, mens is mos maar altyd bang daar isnie genoeg nie dan oordoen jy dit. Vir die verjaardsdag koek het ek cupcakes laat maak met plaasdiere op - dit het regtig baie mooi gelyk. Ek gaan net in die jaar vir my 'n cupcake stand kry want elke jaar moet ek 'n plan maak met die cupcakes op die tafel.
Steven was heerlik styf sondag! LOL!!
Labels: 2, barnyard, jean-marie, partjytjie, plaas partytjie, verjaardag
Party dae vlam die humeure maar hoog in ons huis veral as ek nie kan verstaan wat klein Jean-Marie sê nie. Die meeste van haar woorde begin met 'n "t" dit maak dit nogal baie moeilik om te verstaan, maar ek leer!
bottel = tottel
kussing = tussing
slaap = tlaap
koeldrank = juice
My ou dogterjie word sommer vinnig groot - word sommer bewoë.
Op die laaste dag van 2009 het sy haar 1e tand uit - en die tande muis het vir haar R50 in haar skoen gelos. BTW dit was die eerste ding wat sy gekyk het die volgende oggend.
Die 2de tand was so los dit het skoon skuins in haar mondjie gesit - pa en net gou gevoel en siedaar daar is die 2de tand.
Kan nie dink hoe pragtig klein en wit is die tandjies nie. Dit is darem wonderlik dat kinders in die tandemuis glo!
Labels: tande, tande wissel, tandemuis, tandmuis
Die kinders was so opgewonde kersoggend oor al die geskenke wat hul kon oopmaak.
Die eerste geskenk wat Cherise gesien het was natuurlik die toegegooide fiets - sy ry nou nog baie lekker - net jammer ons erf is so klein.
Jean-Marie aan die anderkant het net gehou van die oopskeur. Die pop wat ons vir haar gekoop het is amper net so groot soos sy. Party dae verwens ek die pop as die in die bed saam haar moet wees of op die bank - dit laat nou nie juis veel spasie vir enige iemand anders nie.
En Cherise het 2 tande ontdek wat los is op kersdag!
Ek het vir my swaer se 2 seuns elk 'n snakeboard gekoop - dit was 'n onvergeetlike oomblik vir die 2. Die oudste kon nie sy oë glo nie
Labels: geskenke, kersdag